### Beslutninger

Tilbagesendes Magistratsafdelingen for Sociale forhold og Beskæftigelse med bemærkning, at byrådet i sit møde den 7. juni 2023 har vedtaget Magistratens foranstående indstilling af 22. maj 2023.

Enhedslisten de Rød-Grønnes byrådsgruppe henholdt sig til deres ændringsforslag af 7. juni 2023.

### Resume

Styrelsen for Arbejdsmarked og Rekruttering (STAR) har bedt Ankestyrelsen om at gennemføre en undersøgelse af sager, hvor borgeren har fået en skærpet rådighedssanktion. Praksisundersøgelsen er udarbejdet på baggrund af 61 sager fra 14 udvalgte kommuner. Resultatet er, at 52 ud af 61 sager ville blive ændret. Rapporten er offentliggjort 21. april 2023.

### Beslutningspunkter

Det indstilles:

At 1) Praksisundersøgelsen tages til efterretning.

At 2) Byrådet tager til efterretning, at Ankestyrelsen orienteres om, at der ikke iværksættes en handleplan, idet denne allerede er iværksat og gennemført i juni 2022.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 22-05-2023

Rikke Kristoffersen: 4

Fremsendes til [adresse] med bemærkning, at Magistraten i mødet den 22. maj 2023 anbefaler, at byrådet tiltræder Magistratsafdelingen for Sociale Forhold og Beskæftigelses indstilling af 10. maj 2023.

Borgmester Steen Lund var forhindret i at deltage i sagens behandling.